1. ปัจจัยความเสี่ยง

  1. ความเสี่ยงเกี่ยวกับการผลิต

  1.1 ความเสี่ยงจากการจัดหาวัตถุดิบ

  ในการจัดซื้อจัดหาวัตถุดิบไม่ว่าในส่วนของน้ำยา MMA (Methyl Methacrylate Monomer)
  ซึ่งเป็นวัตถุดิบหลักที่ใช้ในการผลิตแผ่นอะคริลิคระบบหล่อแบบ (Casting System)
  หรือเม็ดพลาสติกชนิดต่าง ๆ ที่ใช้ในการผลิตแผ่นพลาสติกระบบรีด (Extrusion System)
  ไม่ปรากฏว่ามีความเสี่ยงในด้านนี้แต่อย่างใด ทั้งนี้เพราะบริษัท
  ได้มีการวางแผนการจัดซื้อล่วงหน้า โดยจัดทำแผนการผลิตที่มีการกำหนดปริมาณและ

  ประเภทของวัตถุดิบที่ต้องการใช้ในแต่ละเดือนอย่างชัดเจน
  และมีการตกลงกับผู้ผลิตและจัดหน่ายวัตถุดิบ

  ดังกล่าวไว้แล้ว สำหรับวัตถุดิบอื่นและวัสดุประกอบที่ใช้ในการผลิต เช่น
  กระดาษหรือฟิล์มติดแผ่นและสีสังเคราะห์ชนิดต่างๆ (Pigments)
  จะมีการวางแผนร่วมกันระหว่างฝ่ายวางแผน ฝ่ายจัดซื้อ และฝ่ายขาย

  เพื่อทบทวนปริมาณการสั่งซื้อให้สอดคล้องกับสต็อคคงคลังและเป้าหมายการขายในแต่ละเดือน และ
  แต่ละไตรมาส
  เพื่อดำเนินการจัดซื้อจัดหาให้มีสต็อคคงคลังเพียงพอต่อการรองรับปริมาณการผลิตและจำหน่ายตลอดเวลา

1.2 ความเสี่ยงด้านราคาวัตถุดิบ

  สำหรับราคาวัตถุดิบ ทั้งประเภทน้ำยา MMA และเม็ดวัตถุดิบประเภทต่างๆ
  ที่ใช้ผลิตผลิตภัณฑ์ตามที่กล่าวข้างต้น
  ย่อมมีความผันผวนตามราคาของปิโตรเคมีและราคาน้ำมันดิบของโลก
  ดังเช่นที่ผ่านมาที่ราคาน้ำมันดิบได้ปรับตัวสูงขึ้นอย่างรุนแรงและต่อเนื่องตลอดปี
  ส่งผลให้ราคาวัตถุดิบมีการปรับตัวสูงขึ้นตลอดมาจากการที่ราคาวัตถุดิบปรับตัวสูงขึ้น
  ส่งผลให้กำไรจากการขายของบริษัทลดลง
  โดยเฉพาะกำไรจากการจำหน่ายผลิตภัณฑ์แผ่นอะคริลิคที่ลดลง เนื่องจากบริษัท
  ไม่สามารถปรับราคาขายให้เพิ่มขึ้นตามราคาวัตถุดิบที่สูงขึ้นได้เท่าที่ควร
  เนื่องจากการปรับราคาถูกกำหนดให้เป็นไปตามกลไกของตลาดที่มีการแข่งขันสูงจากผู้ผลิตรายอื่นทั้งตลาดภายในประเทศและต่างประเทศ
  อีกทั้งส่งผลต่อกำไรจากการจำหน่ายผลิตภัณฑ์แผ่นพลาสติกบางประเภทลดลงด้วยเช่นกัน
  แต่การลดลงนั้นส่วนใหญ่เป็นไปตามภาวะการแข่งขันกับผู้ผลิตรายอื่นของตลาดภายในประเทศ

  2. ความเสี่ยงในการประกอบธุรกิจ

2.1 ความเสี่ยงด้านคู่แข่งใหม่

  ในปีที่ผ่านมาไม่ปรากฏว่ามีคู่แข่งรายใหม่ในอุตสาหกรรมการผลิตแผ่นอะคริลิค
  เนื่องจากผลตอบแทน

  ด้านการลงทุนอยู่ในเกณฑ์ที่ไม่น่าสนใจมากนัก ผนวกกับต้องอาศัยความเชี่ยวชาญด้านการผลิต
  รวมทั้งฐานการตลาดที่ปัจจุบันมีการแข่งขันที่สูงจากผู้ผลิตรายเดิมทั้งในประเทศและต่างประเทศ
  ดังนั้นจึงมีเพียงการขยายกำลังการผลิตของผู้ผลิตรายเดิมเท่านั้น
  แต่อย่างไรก็ตามอาจมีความเป็นไปได้ที่จะมีคู่แข่งรายใหม่ที่ย้ายฐานการผลิตจากต่างประเทศมาที่ประเทศไทย
  เนื่องจากประเทศไทยมีปัจจัยที่เอื้ออำนวยผนวกกับความมั่นคงทางการเมืองที่ดีกว่า

  กรณีของอุตสาหกรรมการผลิตแผ่นพลาสติก มีความเป็นไปได้ที่จะมีผู้ผลิตรายใหม่เข้ามา
  ซึ่งในปีที่ผ่านมามีทั้งคู่แข่งรายใหม่ในตลาดแผ่นพลาสติกลูกฟูก (PP Board) จำนวน 2 - 3 ราย
  และขยายการผลิต ด้วยการเสริมเครื่องจักรใหม่จากผู้ผลิตรายเดิม และในส่วนของบริษัท
  ได้มีการลงทุนเพื่อปรับปรุงเครื่องจักรให้มีกำลังการผลิตเพิ่มขึ้นเช่นกัน
  เพื่อรองรับกับอุปสงค์ของตลาดทั้งในประเทศและต่างประเทศที่เพิ่มขึ้น

2.2 ความเสี่ยงจากการซื้อขายสินค้าเป็นเงินตราต่างประเทศ

  บริษัทต้องเผชิญกับความเสี่ยงจากอัตราแลกเปลี่ยนที่เกิดจากการนำเข้าวัตถุดิบและเครื่องจักร
  และรายได้จากการขายมีบางส่วนที่เป็นเงินตราต่างประเทศ

  ผู้บริหารได้ใช้กลยุทธ์ในการป้องกันความเสี่ยงเพื่อลดความไม่แน่นอนของกระแสเงินสดในอนาคตที่เกิดจากการเปลี่ยนแปลงของอัตราแลกเปลี่ยน
  โดยการเปิดบัญชีเงินฝากในสกุลเงินตราต่างประเทศ
  เพื่อฝากเงินที่ได้รับจากรายได้ที่เป็นเงินตราต่างประเทศและนำเงินส่วนนี้มาชำระค่าสินค้าและเครื่องจักร
  และใช้เครื่อง

  มืออนุพันธ์ทางการเงิน เช่น สัญญาอัตราแลกเปลี่ยนเงินตราต่างประเทศล่วงหน้า

  3. ความเสี่ยงด้านการบริหารจัดการ

3.1 ความเสี่ยงจากการซื้อสินค้าจากผู้ถือหุ้นรายใหญ่

  การจัดซื้อสินค้าและวัตถุดิบจากกลุ่มบริษัท Lucite International
  ซึ่งเป็นผู้ถือหุ้นรายใหญ่ของบริษัท ไม่พบว่ามีความเสี่ยงหรือผลกระทบในเชิงลบแต่อย่างใด ทั้งนี้
  เพราะการจัดซื้อวัตถุดิบส่วนใหญ่เป็นการ

  สั่งซื้อจากผู้ขายในประเทศ หรือกรณีมีการนำเข้าสินค้า
  การดำเนินการจะอยู่ภายใต้การจัดการโดยตรง

  ของบริษัท ตามข้อตกลงและเงื่อนไขที่ทำไว้กับลูกค้าเป็นราย ๆ ไป
  และเพื่อให้ได้ราคาของวัตถุดิบเป็นไป

  ตามราคาตลาด บริษัท จึงมีการติดตามราคา โดยสืบราคาจากผู้ผลิตและผู้จำหน่ายรายอื่น ๆ ด้วย
  แต่ในกรณีน้ำยา MMA ที่ใช้ผลิตแผ่นอะคริลิค กลับเป็นผลดีที่บริษัท
  มีหลักประกันทางด้านการจัดซื้อได้ปริมาณตามที่ต้องการ
  ซึ่งในกรณีเกิดภาวะที่วัตถุดิบขาดแคลนหรือไม่เพียงพอต่อความต้องการในการผลิต
  จนเป็นเหตุให้ผู้ขายในประเทศไม่สามารถส่งมอบวัตถุดิบตามปริมาณที่ตกลงกันไว้ บริษัท
  สามารถร้องขอให้กลุ่มบริษัท Lucite International ซึ่งเป็นผู้ผลิต MMA
  รายใหญ่ที่สุดของโลก ให้จัดหาและส่งมอบตามปริมาณที่บริษัทต้องการ

3.2 ความเสี่ยงจากการที่บริษัท มีผู้ถือหุ้นรายใหญ่ถือหุ้น > 50%

  ถึงแม้ว่า กลุ่มบริษัท Lucite International บริษัท เอเชียติ๊ก อะคริลิค จำกัด และบริษัท
  อี๊สเอเชียติ๊ก (ประเทศไทย) จำกัด (มหาชน) ถือหุ้นในบริษัท ร้อยละ 79.21
  ของทุนจดทะเบียนที่ออกและชำระเต็มมูลค่าแล้ว จึงส่งผลให้สามารถควบคุมมติที่ประชุมผู้ถือหุ้นได้
  ไม่ว่าจะเป็นเรื่องการแต่งตั้งกรรมการ
  หรือการขอมติในเรื่องอื่นที่ต้องใช้เสียงส่วนใหญ่ของที่ประชุมผู้ถือหุ้นก็ตาม
  แต่เพื่อให้มีการบริหารกิจการอย่างโปร่งใส คณะกรรมการของบริษัท
  จึงมีการแต่งตั้งกรรมการอิสระถึง 3 ท่านและยังเป็นกรรมการตรวจสอบ (Audit Committee)
  ซึ่งล้วนแล้วแต่เป็นผู้ทรงคุณวุฒิ รวมทั้งกรรมการท่านอื่น ๆ ที่มีความเชี่ยวชาญและ
  มีหลักการในการบริหารมาร่วมในการบริหารงาน เพื่อให้เกิดประโยชน์สูงสุดต่อบริษัทและผู้ถือหุ้น